དུལ་མོ་མོ་བཀྲ་ཤིས་འོད་ཟེར་
ཁོང་གསུང་ཆོས་སྐོར་ལ་ཐེག་པ་ཆེན་པོ་རྒྱུད་བླ་མའི་བསྟན་བཅོས་ཀྱི་འགྲེལ་པ་གསལ་བ་ཉི་མའི་སྙིང་པོ་ཞེས་བྱ་བ་བཞུགས་སོ་ཞེས་པ་ལ་མཛད་བྱང་དུ་“ཅེས་པ་འདི། སའི་སྟེང་ན་འགྲན་ཟླ་ཐམས་ཅད་དང་བྲལ་བ་ཀརྨ་པ་ཆོས་གྲགས་རྒྱ་མཚོའི་བཀའ་དྲིན་ལ་བརྟེན་ནས། རང་དང་གཞན་གྱི་གྲུབ་པའི་མཐའ་རྒྱ་མཚོ་ལྟ་བུ་སྨྲ་བ་ལ་མི་འཇིགས་པའི་སྤོབས་པ་ཐོབ་པ་ཡུལ་བྱང་ཕྱོགས་ཀྱི་རྒྱུད་དུ་བྱུང་བ། བླ་མ་བཀྲ་ཤིས་འོད་ཟེར་ཞེས་བྱ་བས་རྩ་བའི་སྒྱུར་བྱེད་ཅེས་པ་གཞུང་དང་། རང་བྱུང་རྡོ་རྗེས་མཛད་པའི་བསྡུས་དོན་དང་སྦྱར་ནས་དཀའ་བའི་གནས་རྣམས་ལ་འགྲེལ་པའང་ཅུང་ཟད་ཙམ་རེ་མཛད་པའོ། །ས་མོ་ཕག་གི་ལོ་སྟོན་ཟླ་དང་པོའི་ཡར་ངོའི་ཚེས་གྲངས་བཟང་པོ་ལ་ལ་རྩ་རྡོ་རྗེའི་གདན་དུ་སྦྱར་བའི་ཡི་གེ་པ་ནི་འོད་ཟེར་བཟང་པོའོ། །བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །”ཅེས་བྲིས་པ་དང་ཡང་འདིར་འཕགས་པ་བཟང་པོ་སྤྱོད་པའི་སྨོན་ལམ་གྱི་ས་གཞུང་བཞུགས་ལགས་སོ་ཞེས་པ་མཛད་བྱང་དུ་“འཕགས་པ་བཟང་པོ་སྤྱོད་པའི་སྨོན་ལམ་ལ། ཨ་ཙརྱ་ཏིག་ན་གས་ཊི་ཀ་མཛད་པ་དང་། ཨ་ཙརྱ་ཤཱཀྱ་མི་ཏྲ་དང་། ཨ་ཙརྱ་བུདྷ་ཀརྟི་དང་། ཨ་ཙརྱ་བྷ་ཏྲ་བུ་ཧས་ཊི་ཀ་མཛད་པ་རྣམས་ལ་གཞིའི་དོན་དང་། འཕྲལ་དུ་མཁན་པོ་དག་ལ་ཐོས་པ་དང་། མདོ་སྡེ་ལས་འབྱུང་བ་དང་སྦྱར་དེ་བཤད་པ་དང་། བརྡ་སྤྲོད་པར་སླ་བར་བརྗེད་བྱང་དུ། ལོཙྪ་བ་ཞང་ཡེ་ཤེས་སྡེའི་གཞུང་འགྲེལ་གྱི་ས་བཅད་དང་སྦྱར་ཏེ། གཞུང་དང་བསྒྲགས་པ་འདི་ནི། མང་དུ་ཐོས་པའི་བཤེས་གཉེན་བཀྲ་ཤིས་འོད་ཟེར་གྱིས་སྦྱར་བའོ། །”ཞེས་འཁོད་པ་དང་། ཡང་ཚུལ་ཁྲིམས་ཡང་དག་པར་ལྡན་པའི་མདོ་ཞེས་པ་མཛད་བྱང་མི་བཞུགས་པ་ཞིག །ཡང་བླ་མ་དམ་པའི་གསུང་གི་བདུད་རྩི་ཤེས་རབ་སྙིང་པོའི་བསྡུས་དོན་བཞུགས་ལགས་སོ་ཞེས་པ་མཛད་བྱང་དུ་“ཞེས་པ་འདི་ཡོངས་འཛིན་དམ་པ་དགྱེས་བཞིན་རྗེས་སུ་བཟུང་ཞིང༌། གཞོན་ནུ་བློ་གསལ་བ་དང་ལྡན་པ། གཙུག་ལག་ལ་སྦྱངས་པ། བླ་མ་རྒྱལ་མཚན་གྱི་ཟིན་བྲིས་སུ་བྱས་པའོ། །བཀྲ་ཤིས་དཔལ་འབར་འཛམ་གང་རྒྱན་དུ་ཤོག །དགེའོ། །དཔལ་ཀརྨའི་གདན་ས་ཆེན་པོར་བྲིས་པ་དགེ་ལེགས་འཕེལ་”ཞེས་འཁོད་པ་ཞིག་དང་། ཡང་ཤེར་ཕྱིན་སྡུད་པའི་ས་གཞུང་བཞུགས་ལགས་སོ་ཞེས་པ་“ཤེས་རབ་ཀྱི་ཕ་རོལ་ཏུ་ཕྱིན་པ་སྡུད་པ་རང་བྱུང་རྡོ་རྗེའི་ས་བཅད་དང་སྦྱར་ནས། མངའ་བདག་མཻ་ཏྲི་པའི་བཤད་སྲོལ། དཔེ་དོན་བརྒྱ་རྩ་བརྒྱད་ཀྱི་ཁ་བསྐང་དང་བཅས་པ་འདི། བླ་མ་རིན་པོ་ཆེ་བཀྲ་ཤིས་འོད་ཟེར་ཞེས་བྱ་བས་སྦྱར་བ་དགེ་ལེགས་འཕེལ་”ཞེས་འཁོད་པ་ཞིག་དང་། ཡང་འདིར་འཕགས་པ་བྱམས་པའི་སྨོན་ལམ་གྱི་གཞུང་དང་བསྡུས་དོན་བཞུགས་ལགས་སོ་ཞེས་པ་མཛད་བྱང་དུ་“ཞེས་པ་འདི་ནི། རྒྱལ་བའི་དབང་པོ་ཆོས་གྲགས་རྒྱ་མཚོ་དཔལ་བཟང་པོའི་གསུང་གི་བདུད་རྩི་ཡུན་རིང་དུ་མྱོང་བ། རང་གཞན་གྱི་གྲུབ་མཐའ་རྒྱ་མཚོ་ལྟ་བུའི་ཕ་རོལ་ཏུ་སོན་པ། ཤཱཀྱའི་དགེ་སློང་བཀྲ་ཤིས་འོད་ཟེར་ཞེས་བྱ་བའི་བཀའ་དྲིན་ལ་བརྟེན་ནས་ཟིན་བྲིས་སུ་བྱས་པ་དགེ་ལེགས་འཕེལ་ཞེས་འཁོད་པ་ཞིག་དང་། ཡང་རྒྱུད་ཀྱི་རྒྱལ་པོ་མཚན་ཡང་དག་པར་བརྗོད་པའི་ས་གཞུང་བཞུགས་སོ་ཞེས་པ་མཇུག་མི་ཚང་བ་ཞིག །མཚན་བརྗོད་ཀྱི་ལུང་སྦྱོར་བཞུགས་སོ་པ་མཛད་བྱང་མེད་པ་ཞིག །དགའ་ལྡན་ལྷའི་མདོ་བཞུགས་པ་ལགས་སོ་ཞེས་པ་མཛད་བྱང་དུ་“ཅེས་པ་འདི་བླ་མ་བཀྲ་ཤིས་འོད་ཟེར་གྱིས། སྟག་ལོ་ཆོ་འཕྲུལ་ཆེན་པོའི་ཚེས་གཅིག་གི་ཉིན་གདན་ས་ཆེན་པོ་དཔལ་གྱི་ཀརྨའི་བྱམས་ཆེན་གྱི་སྐུ་ལ། ཀ་ཤི་ཀའི་རས་དང་མཆོད་རྫས་ཕུལ་བའི་དུས་མཛད་པའོ། །”ཞེས་འཁོད་པ་ཞིག་དང་། ཡང་གྲུབ་མཐའི་རྣམ་གཞག་མདོར་བསྡུས་ཞེས་བྱ་བ་བཞུགས་སོ་ཞརས་པ་མཛད་བྱང་དུ་“ཅེས་པ་འདི་སྒྲུབ་པ་པོ་ཚུལ་ཁྲིམས་སྙིང་པོས་དགོས་ཟེར་ནས། རྒྱལ་བའི་དབང་པོ་ཆོས་གྲགས་རྒྱ་མཚོའི་བཀའ་དྲིན་ལ་བརྟེན་ནས། རང་གཞན་གྱི་གྲུབ་མཐའ་རྒྱ་མཚོ་ལྟ་བུ་སྨྲ་བ་ལ་མི་འཇིགས་པའི་སྤོབས་ཐོབ་པ། ཡུལ་བྱང་ཕྱོགས་ཀྱི་རྒྱུད་དུ་བྱུང་བ་དགེ་སློང་བཀྲ་ཤིས་འོད་ཟེར་གྱིས་སྒར་ཆེན་དུ་བྲིས་”ཞེས་འཁོད་པ་ཞིག་དང་། བྱང་ཆུབ་སེམས་དཔའི་སྡོམ་པ་ཉི་ཤུ་པའི་འགྲེལ་པ་བཞུགས་སོ་ཞེས་པ་ཞལ་བྱང་ཡིག་ཆུང་དུ་“བླ་མ་དམ་པ་བཀྲ་ཤིས་འོད་ཟེར་གྱི་གསུང་ལས། བྱང་ཆུབ་སེམས་དཔའི་སྡོམ་པ་ཉི་ཤུ་པའི་འགྲེལ་པ་བཞུགས་པའི་དབུ་ཕྱོགས་སོ”་ཞེས་པ་མཛད་བྱང་དུ“ཅེས་པ་འདི་བླ་མ་བཀྲ་ཤིས་འོད་ཟེར་བས་མེ་ཕོ་ཁྱིའི་ལོ་སྟོན་ཟླ་དང་པོའི་ཡར་ཚེས་བཟང་པོ་ལ་བདེ་ལྡན་ཞེས་བྱ་བའི་རི་ཁྲོད་དུ་སྦྱར་བ། བཀྲ་ཤིས་དཔལ་འབར་འཛམ་གླིང་རྒྱན་གྱུར་གུ།”ཞེས་འཁོད་པ་དང་། རྗེ་བཙུན་མ་སྒྲོལ་མའི་ཚིག་དོན་གྱི་འགྲེལ་པ་ཉི་མའི་འོད་ཟེར་བཞུགས་སོ་ཞེས་པ་མཛད་བྱང་དུ་“སྒྲོལ་བསྟོད་ཀྱི་འགྲེལ་པ་རྗེ་བཙུན་བླ་མ་བཀྲ་ཤིས་འོད་ཟེར་བས་མཛད་པའོ་ཞེས་འཁོད་པ་དང་། འདིར་རྡོ་རྗེ་རྣལ་འབྱོར་མའི་དཀྱིལ་འཁོར་བསྒྲུབ་ཅིང་མཆོད་པའི་ཆོ་ག་ལ་ཉེ་བར་མཁོ་བའི་མཆོད་བསྒྲིག་ལས་དང་པོ་པ་ལ་འཇུག་པ་བདེ་བའི་ཟིན་བྲིས་རིན་ཆེན་མཛེས་པའི་དོ་ཤལ་བཞུགས་སོ་ཞེས་པ་མཛད་བྱང་དུ་“རྒྱལ་བ་གཉིས་པར་གྲགས་པ་ཀརྨ་པ་བདུན་པ་ཆོས་གྲགས་རྒྱ་མཚོས་རྗེས་སུ་བཟུང་བ། ཡོངས་འཛིན་དགེ་བའི་གཤེས་གཉེན། བྱང་གི་ཕྱོགས་འདིར་འགྲན་ཟླ་དང་བྲལ་བའི་པཎྜི་ཏ་བཀྲ་ཤིས་འོད་ཟེར་བྱ་བའི་གསུང་གི་བདུད་རྩི་ལས་རྙེད་པ་འདི་ཉིད། བརྗེད་ངས་སྤོང་བའི་ཕྱིར་བསོད་ནམས་དོན་གྲུབ་ཀྱིས་ཡི་གེར་བྲིས་པ་འདིས་འདིར་མོས་པའི་སྐྱེ་དགུ་རྣམས་ལ་རྒྱ་ཆེར་ཕན་ཐོགས་པར་གྱུར་ཅིག །”ཅེས་འཁོད་པ་ཞིག་དང་།  རྡོ་རྗེ་རྣལ་འབྱོར་མའི་དཀྱིལ་ཆོག་གི་བསྡུས་དོན་དྲི་མ་མེད་པའི་ཕྲེང་བ་བཞུགས་ལགས་སོ་ཞེས་པ་མཛད་བྱང་དུ་“ཞེས་པ་འདི། སྙིགས་དུས་འགྲོ་བའི་འདྲེན་མཆོག་རྒྱལ་བ་གཉིས་པ་ལྟ་བུ་མཁས་གྲུབ་ཆེན་པོ་བཀྲ་ཤིས་འོད་ཟེར་གྱི་གསུང་ལ་བརྟེན་ནས། ལུང་དང་རིགས་པར་སྨྲ་བའི་ཤཱཀྱའི་དགེ་སློང་བསོད་ནམས་དོན་གྲུབ་ཀྱིས་གཞན་ཕན་གྱི་བསམ་པ་ལྟ་བུར་བླངས་ནས། གདན་ས་ཆེན་པོ་དཔལ་གྱི་ཀརྨའི་ཆོས་གྲྭ་ཆེན་པོ་འོག་མིན་གྱི་གནས་སུ་ཟིན་བྲིས་བྱས་པའོ། །ནོར་འཁྲུལ་གྱུར་ན་མཁས་མཆོག་ཀུན་གྱིས་བཟོད་པར་གསོལ་ཞེས་འཁོད་པ་ཞིག་དང་། འདིར་རྗེ་བཙུན་རྡོ་རྗེ་རྣལ་འབྱོར་མའི་སྒྲུབ་ཐབས་གསང་ཆེན་མཆོག་གི་མྱུར་ལམ་གསལ་བར་འདྲེན་པའི་རྣམ་པར་བཤད་པ་བཞུགས་པ་ལགས་སོ་ཞེས་པ་མཛད་བྱང་བྱང་དུ་“སློབ་མ་རྗེས་འཛིན་དབང་བསྐུར་ཆོ་ག་རྣམས། །ཐམས་ཅད་མཁྱེན་པ་མཐོང་བ་དོན་ལྡན་གྱིས། །མཛད་པའི་གཞུང་དང་ས་་བཅད་སྦྱར་བྱས་ནས། །གོ་བདེ་ཉུང་ངུའི་ངག་གིས་བཤད་པ་འདི། །དཔོན་ཡིག་བཙུན་པ་བློ་གྲོས་བཟང་པོ་ཡིས། །ཐག་རིང་ཡུལ་ནས་ཤོག་བུ་དང་བཅས་ཏེ། །འདི་ལྟར་གྱིས་ཞེས་བསྐུལ་བ་ལ་བརྟེན་ནས། །བླ་མ་བཀྲ་ཤིས་འོད་ཟེར་ཞེས་པས་སྦྱར། །ཆོས་ཚུལ་ཟབ་མོ་རྨད་དུ་བྱུང་བ་འདི། །གངས་རིའི་ཁྲོད་ཀྱི་ཡུལ་ལྗོངས་ནས་བཟུང་སྟེ། །རྒྱ་ནག་རྒྱ་མཚོ་ཆེན་པོར་ཐུག་གི་བར། །མཆོག་ཏུ་དར་ཞིང་ཡུན་རིང་གནས་གྱུར་ཅིག །ཅེས་པ་འདི། ལུག་ལོ་ཟླ་བ་ལྔ་པ་ལ། ལ་རྩ་དགོན་གསར་དུ་བྲིས་པའི་ཡི་གེ་པ་ནི། གསང་སྔགས་རྙིང་མའི་རིན་ཆེན་འོད་ཟེར་བགྱིས་སོ། །”ཞེས་འཁོད་པ་དང་། དཔལ་རྡོ་རྗེ་རྣལ་འབྱོར་མའི་བཟླས་པའི་མན་ངག་དྲི་མ་མེད་པའི་ཤེལ་ཕྲེང་བཞུགས་སོ་ཞེས་པ་མཛད་བྱང་དུ་“ཞེས་པ་འདི། འགྲོ་བ་ཡོངས་ཀྱི་དཔལ་མགོན་དམ་པར་གྱུར་པ་བླ་མ་རིན་པོ་ཆེ་བཀྲ་ཤིས་འོད་ཟེར་གྱི་གསུང་ལ་བརྟེན་ནས། མང་དུ་ཐོས་པའི་དགེ་སློང་པུཎྱ་སདྷི་ཞེས་བྱ་བས། གདན་ས་ཆེན་པོ་དཔལ་གྱི་ཀརྨའི་ཆོས་གྲྭར་ཟིན་བྲིས་སུ་བྱས་པ་དགེ་ལེགས་འཕེལ།”ཞེས་འཁོད་པ་ཞིག་དང་། རྫོགས་རིམ་རླུང་སེམས་གཉིས་མེད་ཀྱི་གདམས་ངག་བཞུགས་སོ་ཞེས་པ་མཛད་བྱང་དུ་“ཅེས་པ་འདི། ཀརྨ་ཏཱའི་སིདྷུ་རིན་པོ་ཆེ་བསོད་ནམས་རྣམ་པར་རྒྱལ་བ་དཔལ་བཟང་པོའི་བཀའ་ལུང་གིས་བསྐུལ་བ་ལ་བརྟེན་ནས། སྤྲུལ་པའི་སྐུ་མཆོག་བླ་མ་བཀྲ་ཤིས་འོད་ཟེར་གྱི་གདན་ས་ཆེན་པོ་དཔལ་གྱི་ཀརྨར་སྟག་ལོ་ཟླ་བ་དང་པོར་སྦྱར་བ། བཀྲ་ཤིས་དཔལ་འབར་འཛམ་གླིང་རྒྱན་མཆོག་ཤོག །ཡི་གེ་པ་ནི་ཤཱཀྱའི་དགེ་ཚུལ་པཎྜཻ་ས་མུ་དྲས་བགྱིས་སོ། །”ཞེས་འཁོད་པ་དང་། ཕྱག་རྒྱ་ཆེན་པོ་སེམས་ཉིད་ངལ་གསོའི་གཞུང་འགྲེལ་བཞུགས་པའི་དབུ་ཕྱོགས་ལགས་སོ། །ཞེས་པ་མཛད་བྱང་དུ་“ཅེས་པ་འདི་འོད་གསལ་ཕྱག་རྒྱ་ཆེན་པོ་ལ་མངའ་བརྙེས་པ་གྲུབ་པའི་དབང་ཕྱུག་ཆེན་པོ་བླ་མ་དམ་པ་བཀྲ་ཤིས་འོད་ཟེར་གྱིས་བདེ་ལྡན་ཞེས་བྱ་བའི་རི་ཁྲོད་དུ་སྦྱར་བའོ། །”ཞེས་འཁོད་པ་དང་། དཔལ་འཁོར་ལོ་བདེ་མཆོག་གི་བསྡུས་དོན་ལགས་སོ་ཞེས་པ་མཛད་བྱང་དུ་“ཞེས་པ་འདི། བླ་མ་རིན་པོ་ཆེ་བཀྲ་ཤིས་འོད་ཟེར་ཞེས་བྱ་བས་སྦྱར་བའོ། །བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག”ཅེས་འཁོད་པ་དང་། འདིར་དཔལ་འཁོར་ལོ་བདེ་མཆོག་གི་མངོན་དཀྱིལ་བཞུགས་སོ་ཞེས་པའི་མཛད་བྱང་“ཅེས་པ་འདི་ཆོས་ཀྱི་རྗེ་རིན་པོ་ཆེ་ཐམས་ཅད་མཁྱེན་པ་ཀརྨ་པ་ཆོས་གྲགས་རྒྱ་མཚོའི་བཀའ་དྲིན་ལ་བརྟེན་ནས་མདོ་སྔགས་གཞུང་ལུགས་རྒྱ་མཚོ་ལྟ་བུ་སྨྲ་བ་ལ་མི་འཇིགས་པའི་སྤོབས་པ་ཐོབ་པ་ཡུལ་བྱང་ཕྱོགས་ཀྱི་རྒྱུད་དུ་བྱུང་བ། བླ་མ་དམ་པ་བཀྲ་ཤིས་འོད་ཟེར་ཞེས་བྱ་བས། ཐམས་ཅད་མཁྱེན་པ་རང་བྱུང་རྡོ་རྗེའི་གསུང་ཇི་ལྟ་བ་བཞིན་དུ་བྱི་བ་ལོ། ཟླ་བ་ལྔ་པའི་ཡར་ཚེས་བཟང་པོ་ལ་ཟུར་དགོན་དུ་བྲིས་པའི་ཡི་གེ་པ་ནི། གསང་སྔགས་རྙིང་མ་པ་འོད་ཟེར་བཀྲ་ཤིས་སོ།”ཞེས་འཁོད་པ་དང་།  གཏོར་མའི་མན་ངག་བཞུགས་སོ་ཞེས་པ་དང་རྡོ་རྗེ་དང་དྲིལ་བུའི་དེ་ཉིད་ཅེས་པ་དང་། ཕྲེང་བའི་དེ་ཉིད་ཅེས་པ་དང་།  ཚ་ཚ་བཞེངས་པའི་ཐབས་བཞུགས་སོ་ཞེས་པ་དང་། བསང་རིམ་དགོས་འདོད་ཀུན་འབྱུང་ཞེས་བྱ་བ་བཞུགས་སོ་ཞེས་པ་མཛད་བྱང་ལ་“ཅེས་པ་འདི། ཀརྨ་པ་ཆོས་གྲགས་རྒྱ་མཚོ་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་བཀྲ་ཤིས་འོད་ཟེར་ཞེས་བྱ་བས་སྦྱར་བ་བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །”ཅེས་འཁོད་པ་དང་། དྷིལ་པ་ཆོས་རྗེ་རབ་འབྱམས་པའི་དྲིས་ལན་བཞུགས་པའི་དབུ་ཕྱོགས་ལགས་སོ་ཞེས་པ་མཛད་བྱང་དུ་“ཅེས་པ་འདི་མདོ་སྔགས་རབ་འབྱམས་སྨྲ་བའི་བཤེས་གཉེན་དྷིལ་པ་ཆོས་རྗེ་ཚང་གིས་དྲིས་པའི་དོན་དུ། བླ་མ་བཀྲ་ཤིས་འོད་ཟེར་པས་མཛད་པའོ། ། བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །”ཅེས་འཁོད་པ་དང་། མངོན་བརྗོད་ཀྱི་བསྟན་བཅོས་ཚིག་གི་ཕྲེང་བ་དབང་པོའི་མཚོན་ཆ་ཞེས་བྱ་བ་བཞུགས་སོ་ཞེས་པ་ལ་ཞལ་བྱང་འཆན་བུར་“གཟིགས་མོ་མཛོད་ཨང་། མངོན་བརྗོད་དང་། སྡེབ་སྦྱོར་དང་། སྙན་ངག་བཅས་སྟོན་པ་དགེ་སློང་བཀྲ་ཤིས་འོད་ཟེར་གྱིས་མཛད་པ་དང་”ཞེས་འཁོད་པ་དང་།  དགྲ་ལྷ་དཔང་བསྟོད་བཅས་ཆོས་ཚན་མང་པོ་བཞུགས་པའོ། །